מייקל ריצ'רדס

מייקל ריצ'רדס (באנגלית: Michael Richards; נולד ב-24 ביולי 1949) הוא שחקן, תסריטאי ומפיק אמריקאי הידוע במיוחד במשחקו בסדרה "סיינפלד" בתפקיד השכן המגושם והלא מציאותי של ג'רי סיינפלד, קוזמו קריימר, שבזכות תפקידו הוא זכה בפרס אמי שלוש פעמים.

ביוגרפיה
ריצ'רדס נולד בקליפורניה שבארצות הברית, לפיליס וויליאם, במשפחה נוצרית-קתולית. כשריצ'רדס היה בן שנתיים אביו נהרג בתאונת דרכים. לאחר שסיים את לימודי התיכון, למד ב"מוסד לאמנויות של קליפורניה" ואף קיבל תואר מיוחד של בוגר מדעי הרוח בכיתת הדרמה. הוא היה במאי של צוות בידור במלחמת וייטנאם.
ב-1974 התחתן עם קאת'ליין ליונס, נולדה להם ילדה בשם סופיה וב-1992 הם התגרשו.
לאחר סיום הסדרה "סיינפלד", ריצ'רדס העלה סדרה קומית חדשה, "המופע של מייקל ריצ'רדס". בסדרה זו הוא גילם את ויק נרדוזה, בלש פרטי מוזר שרבים טענו שדמותו היא חיקוי של קריימר. הסדרה נכשלה וירדה אחרי שמונה פרקים. הוא שוב גילם את קוזמו קריימר בתור אורח בקומדיית המצבים "משתגעים מאהבה" בפרק המתרחש באותו הבניין בו מתגוררים ג'רי סיינפלד וקוזמו קריימר.

פרשיות הגזענות והאנטישמיות
בנובמבר 2006, ריצ'רדס קילל שני אנשים שחורים בקללות גזעניות לאחר שהם הפריעו למופע שלו במועדון "Laugh Factory". רבים החשיבו את הדבר לביטוי של גזענות מהמדרגה הראשונה, ואילו אחרים טענו שזו הייתה התפרצות חד פעמית. ריצ'רדס התנצל על דבריו בתוכנית האירוח של דייוויד לטרמן ובתוכנית הרדיו של המטיף השחור ג'סי ג'קסון.

באירוע אחר העיר ריצ'רדס הערות בעלות גוון אנטישמי. בתגובה להאשמתו באנטישמיות הצהיר שהוא מחשיב עצמו ליהודי, למרות שלא נולד להורים יהודים ולא התגייר.

בקיץ 2007 הודיע ריצ'רדס על פרישתו מסטנד-אפ ומעולם הבידור בעקבות הפרשה, ועל כוונתו לצאת למסע חיפוש עצמי, בין היתר בקמבודיה.

הקאמבק
שנה לאחר פרשת הגזענות, הוא חזר ואף תרם את קולו בסרט של ג'רי סיינפלד "כוורת בסרט" וב-2009 אף התארח בסדרה "תרגיע" של לארי דייוויד בתפקיד עצמו במסגרת עלילת האיחוד הפיקטיבי של "סיינפלד" ביחד עם שאר שחקני הסדרה. באחד הפרקים ריצ'רדס אף משתף פעולה עם פרודיה על פרשת ההתפרצות הגזענית 3 שנים קודם לכן.

חיים אישיים
ריצ'רדס היה נשוי לקת'לין ליונס, מטפלת משפחתית, במשך 18 שנה. יש להם בת אחת בשם סופיה. הם נפרדו והתרגשו בשנת 1992.

בשנת 2010 היא נישא לחברתו משנת 2002, בת' סקיפ. יש להם בן אחד. הם מתגוררים בקולבר סיטי, קליפורניה.

ריצ'רדס הוא חבר במסדר הבונים החופשיים.

קישורים חיצוניים

 
מייקל רייצ'ארדס Vs יפן - הקונספירציות של השנה

הערות שוליים

ערכים שבהם תבנית בריטניקה אינה מתאימה
אמריקאים חברי הבונים החופשיים
שחקני קולנוע וטלוויזיה אמריקאים
סיינפלד
זוכי אמי בפריים טיים: שחקן משנה בקומדיה
אמריקאים ממוצא איטלקי
מחלוקות הקשורות לתקשורת המונים בארצות הברית
אמריקאים שנולדו ב-1949